C 321/32
ET
Euroopa Liidu Teataja
11.9.2023
— Hispaania Kuningriik ei ole täitnud kohustusi, mis tulenevad direktiivi 91/271/EMÜ artiklist 15 koostoimes sama direktiivi I lisa punktiga D, seoses Acantilado de los Gigantese, Adeje-Arona, Almansa, Almodóvar del Campo, Almodóvar del Río, Alto Nerbioi-Amurrio, Alto Nerbioi-Laudio, Argamasilla de Alba, Bargas-Cabañas-Mocejón-O­ lías-Magán-Villaseca, Cácerese, Candelaria-Casco, Candelaria-Punta Larga, Condado de Huelva II (Chucena-Escace­ na-Paterna-Manzanilla), Consuegra, Don Benito-Villanueva de la Serena, Donostia-San Sebastiáni, Estepa, Genil-Cubillase, Golf del Suri, Guareña-Oliva de Mérida-Cristina, Guía de Isora Litorali, Guillena, Jódari, La Esperanza-La Laguna Sur-Santa Cruz-Vallese (La Laguna, El Rosario, Santa Cruz), Lora del Río, Los Yébenese, Madridejose, 77 Martose, Medio-Andaraxi, Mérida, Montijo-Puebla Calzada, Montcada, Palma del Condado, Posadase, Puerto de Santiago-Playa la Arena, Quintanar de la Ordeni, Rambla (La)-Montalbáni, Rubí, San Isidro-Litorali, San Roque, Santoña, Sonseca, Soria, Sueño Azuli, Torredonjimeno, Trebujena, Trujillo, Valle de la Orotava, Villanueva del Río-Alcolea del Río, Venta de Bañose ja Villafranca de los Barrose linnastuga.
2) mõista kohtukulud välja Hispaania Kuningriigilt.
Väited ja peamised argumendid Komisjon esitab omas hagis neli väidet, mille kohaselt on rikutud nõukogu 21. mai 1991. aasta direktiivi 91/271/EMÜ asulareovee puhastamise kohta, mida on muudetud nõukogu 17. detsembri 2013. aasta direktiiviga 2013/64/EL (2).
Liikmesriigi kohustuste rikkumise esimeses väites heidab komisjon Hispaania Kuningriigile ette, et liikmesriik on rikkunud kohustusi, mis tulenevad direktiivi 91/271/EMÜ artiklist 3, sest ta ei ole võtnud Kanaari saartel Acoráni, Adeje-Arona, Añaza, Candelaria-Casco, Candelaria-Punta Larga, Golf del Suri, Guía de Isora Litorali, La Esperanza-La Laguna Sur-Santa Cruz-Vallese (La Laguna, El Rosario, Santa Cruz), Puerto de Santiago-Playa la Arena, San Isidro-Litorali, Sueño Azuli ja Valle de la Orotava linnastus ning Andaluusias Medio-Andaraxis asulareovee kogumiseks vajalikke meetmeid.
Komisjon väidab sisuliselt, et 12 Kanaari saarel asuvat linnastut kasutavad individuaalseid süsteeme, ilma et oleks täidetud tingimused, mis on sätestatud direktiivi 91/271/EMÜ artikli 3 lõike 1 kolmandas lõigus, mille kohaselt on see kogumissüsteemi nõudest tehtav erand lubatud siis, kui on üheaegselt täidetud kaks tingimust.
Esiteks peavad ametiasutused igal üksikjuhul tõendama, et kogumissüsteemi rajamine on põhjendamatu, kuna sellest ei oleks keskkonnale tulu või see oleks liiga kulukas.
Teiseks peab individuaalne süsteem või muu kasutatav süsteem tagama keskkonnale sama kaitstuse taseme.
Komisjon väidab, et Andaluusia Medio Andraxi linnastus ei ole kogumissüsteemi kogu reovee jaoks.
Liikmesriigi kohustuste rikkumise teises väites heidab komisjon Hispaania Kuningriigile ette, et liikmesriik on rikkunud kohustusi, mis tulenevad direktiivi 91/271/EMÜ artikli 4 lõigetest 1 ja 3, sest ta ei ole võtnud Acantilado de los Gigantese, Adeje Arona, Almansa, Almodóvar del Campo, Almodóvar del Río, Alto Nerbioi Amurrio, Alto Nerbioi Laudio, Candelaria Casco, Candelaria Punta Larga, Consuegra, Donostia San Sebastiáni, Estepa, Genil Cubillase, Golf del Suri, Guareña Oliva de Mérida Cristina, Guía de Isora Litorali, Jódari, La Esperanza La Laguna Sur-Santa Cruz Vallese (La Laguna, El Rosario, Santa Cruz), Lora del Río, Los Yébenese, Martose, Medio Andaraxi, Posadase, Puerto de Santiago Playa la Arena, Quintanar de la Ordeni, Rambla (La)-Montalbáni, San Isidro Litorali, San Roque, Santoña, Sueño Azuli, Torredonjimeno, Trebujena, Trujillo, Valle de la Orotava, Venta de Bañose ja Villanueva del Río Alcolea del Río linnastus asulareovee puhastamiseks vajalikke meetmeid.
Direktiivi 91/271/EMÜ artikli 4 lõike 1 järgi tagavad liikmesriigid, et kogumissüsteemidesse sisenev asulareovesi läbib enne ärajuhtimist bioloogilise puhastuse või muu sellega võrdväärse puhastuse.
Lisaks on sama sätte lõikes 3 ette nähtud, et lõigetes 1 ja 2 kirjeldatud asulareoveepuhastitest väljuv vesi vastab direktiivi 91/271/EMÜ I lisa punkti B asjakohastele nõuetele.
Komisjon on seisukohal, et eelmises lõigus nimetatud linnastutes neid nõudeid ei täideta kas seetõttu, et ei koguta reovett kooskõlas sama direktiivi artikliga 3, või seetõttu, et reovett ei suudeta puhastada, või seetõttu, et kogu kogutud reovett ei puhastata direktiivi 91/271/EMÜ artikli 4 nõuete kohaselt ja ka väljuv vesi ei vasta direktiivi I lisa punktis B sätestatud nõuetele, nagu on nõutud sama artikli 4 lõikes 3.